Museum Cristallina a Mustér
Il museum da minerals da la Surselva

Purtret
A maun da 500 exponats preschenta il museum Cristallina ils minerals da la Surselva – ina da las regiuns nua ch'ins chatta ils pli blers minerals en Svizra. Ils exponats èn cristals libers, numnads en la lingua tecnica «gruppas da cristals». Ils chats derivan da l'entira Surselva, tranter auter dals territoris renumads per cristals: la Val Giuv e la chavorgia dal Cavradi. Preschentadas vegnan las gruppas ensemen cun chats d'aur en il plaun sutterran da la halla da gimnastica Cons. 100 ulteriurs cristals èn exponids en l'hotel Rhätia a Mustér.

Il museum vegn manà da l'uniun Cristallina Mustér che organisescha mintga onn – durant l'emprima fin d'emna d'avust – er ina gronda bursa da minerals, a la quala circa 50 exposituras ed expositurs e var 2000 visitadras e visitaders sa participeschan.